Diari Oficial de la Generalitat Valenciana


Sumari del DOGV 8420, del 09-11-2018 (2018/10428)

RESOLUCIÓ de 28 d'octubre de 2018, del director general d'Economia, Emprenedoria i Cooperativisme, per la qual s'amplien els terminis de justificació de les ajudes per a la inversió, regulades en l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, convocades mitjançant resolucions de 27 de desembre de 2017 i de 27 de setembre de 2018, ambdues del conseller d'Economia Sostenible, Sectors Productius, Comerç i Treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10836


Data del document
:   28-10-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 28 d'octubre de 2018, del director general d'Economia, Emprenedoria i Cooperativisme, per la qual s'amplien els terminis de justificació de les ajudes per a la inversió, regulades en l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, convocades mitjançant resolucions de 27 de desembre de 2017 i de 27 de setembre de 2018, ambdues del conseller d'Economia Sostenible, Sectors Productius, Comerç i Treball. [2018/10119]  
Vista l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la convocatòria d'ajudes per al foment de les empreses cooperatives i de les societats laborals, i l'ocupació en aquestes, la base 10.5 de la qual estableix que, en el cas de les ajudes a la inversió de l'article 16 d'aquestes, en cap cas s'admetran justificants presentats posteriorment al segon divendres del mes de novembre, inclusivament; i que, amb caràcter excepcional, l'òrgan concedent de cadascuna de les ajudes podrà ampliar el termini, en els termes establits en la Llei general de subvencions i les seues normes de desenvolupament i en la legislació de procediment administratiu, sempre que el retard obeïsca a causes degudament justificades en l'expedient i no imputables a la beneficiària de la subvenció.  
Vista la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua convocatòria anticipada, per a l'exercici 2018, de les ajudes de l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds.  
  
Vista la Resolució de 27 de setembre de 2018, del conseller d'Economia Sostenible, Sectors Productius, Comerç i Treball, per la qual es convoquen, en el marc del I Pla de suport i foment del cooperativisme 2018, determinades ajudes regulades en l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds.  
Vist que a 25 d'octubre de 2018 no s'ha notificat a les empreses sol·licitants d'aquestes ajudes les resolucions de concessió d'aquestes, per causes justificades imputables a l'Administració i no a les beneficiàries de subvencions.  
Considerant que en la base 10.5 de l'Ordre 23/2016, es fa previsió expressa per a poder ampliar el termini de justificació o concedir-lo per a correccions de justificacions defectuoses, en els termes establits en la Llei general de subvencions i les seues normes de desenvolupament, sempre que el retard obeïsca a causes degudament justificades en l'expedient i no imputables a la beneficiària de la subvenció.  
   
Atesa la competència per a resoldre el present expedient, actuant en exercici de la delegació establida en la base 7 de les reguladores d'aquestes ajudes, aprovades per l'Ordre 23/2016, de 27 d'octubre (DOGV 31 d'octubre), i de conformitat amb el que s'estableix en la base 10.5 de la mateixa ordre, resolc:  
  
Ampliar els terminis de justificació de les ajudes relatives a la inversió de l'article 16 convocades mitjançant Resolució de 27 de desembre de 2017, de convocatòria anticipada per a l'exercici 2018, i Resolució de 27 de setembre de 2018, corresponent al I Pla de suport i foment del cooperativisme 2018, que finalitzarà el pròxim 29 de novembre de 2018.  
  
Contra la present resolució, que esgota la via administrativa, podrà interposar-se recurs de reposició davant el mateix òrgan en el termini d'un mes, comptador des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
  
València, 28 d'octubre de 2018.- El conseller d'Economia Sostenible, Sectors Productius, Comerç i Treball, p. d. (art. 7 O 23/2016, 27.10.2016; DOGV 7907), el director general d'Economia, Emprenedoria i Cooperativisme: Francisco Álvarez Molina.